
 స్త్రీలకు ఏ మాత్రం రక్షణ లేని ఈ సమాజంలో ఒక స్త్రీ నెగ్గుకు రావాలంటే అలాగే చేయాలేమో...? అంత స్థయిర్యాన్ని, ధైర్యాన్ని ప్రదర్శించిన ఆ అమ్మాయికి ఏ ట్రైనింగ్ వుంది? ఏ శిక్షణలో ఆమె రాటు దేలింది? అదేమీ లేదు. మరి? ఎందుకో సిద్ధార్ధకు తెలీకుండానే నిశాంత అతని ఆలోచనల్లో చోటు చేసుకుంది. సరిగ్గా దాన్నే ఆశించి, అంత గొడవ చేసింది నిశాంత. అతని దృష్టిలో పడాలనే అంత హంగామా కావాలని క్రియేట్ చేసింది.
   * * * *
 ముస్సోరీలోని హోటల్ రోనోక్, స్పెషల్ సూట్లో సోఫామీద కూర్చుంది నిశాంత. ఎదురుగా నుంచున్నాడు స్వరూప్. "వారం రోజులపాటు మీరీ స్పెషల్ సూట్లో వుంటారు మేడమ్! తర్వాత కుర్లీ ఏరియాలో, సెపరేట్ బంగళాను ఏర్పాటు చేస్తున్నాం కద్దుఖ్ లో బాస ఆర్డర్స్ మేరకు, ఒక రెస్టారెంటును కొనడం జరిగింది ఆ రెస్టారెంటు పేరు... నిశాంత రెస్టారెంటు." "నిశాంత రెస్టారెంటా...?" ఆశ్చర్యంతో కనుబొమలెగరేసింది నిశాంత. "ఈ పథకంలో ఎప్పుడు, ఎక్కడ, ఏం చేయాలో నేను చెప్పను నీకేం చెయ్యాలో, నీకు తెలియకుండానే అన్నీ జరిగిపోతాయి. నువ్వేం చెయ్యాలో నిర్ణయించుకోవాల్సింది నువ్వే" దేశ్ ముఖ్ మాటలు గుర్తుకొచ్చాయి ఆమెకు. దేశ్ ముఖ్ పర్ ఫెక్టు ఫ్లానింగ్ ని మనసులోనే మెచ్చుకుంది నిశాంత. "సాయంత్రం సరిగ్గా నాలుగు గంటలకు మీ కోసం వ్యాన్ వస్తుంది మేడమ్" మరమనిషిలా చెప్పేసి, వెనక్కి తిరిగాడు స్వరూప్. "మిస్టర్ స్వరూప్! ముస్సోరీలో యంగ్ ప్యాలెస్ మీకు తెలుసా?" "సారీ మేడమ్! తెలీదు" ముందుకు అడుగేసినవాడల్లా ఒక్కసారి వెనక్కి తలతిప్పి, ఆమె ముఖంలోకి చూస్తూ చెప్పాడు స్వరూప్. "మీరు రెస్టారెంటులో పనిచేస్తుంటారా?" మళ్ళీ అడిగింది నిశాంత. "నాకొచ్చిన ఇన్ స్ట్రక్షన్స్ ప్రకారం, మిమ్మల్ని ముస్సోరీలో రిసీవ్ చేసుకోవడం మీకు వసతి సౌకర్యం చూడడం, రెస్టారెంటును మీకప్పగించడం అదే నా రెస్పాన్స్ బిలిటీ..." "తర్వాత మీరెక్కడుంటారు?" "సారీ మేడమ్! చెప్పకూడదు" టక్కున చెప్పేసి ఆ రూమ్ లోంచి బయటకెళ్ళిపోయాడు స్వరూప్. దేశ్ ముఖ్ సిస్టమేటిక్ ప్లానింగ్ కి, స్వరూప ఒక ఎగ్జాంపుల్ మాత్రమే. స్వరూప్ గా తనను తాను పరిచయం చేసుకున్న ఆ వ్యక్తి అసలు పేరు స్వరూప్ కాదు. ఆ విషయం నిశాంతకు తెలీదు. సరిగ్గా మధ్యాహ్నం నాలుగు గంటలు. హోటల్ సూట్లోంచి బయటకొచ్చి మారుతీ వ్యాన్ ఎక్కింది నిశాంత. కుల్రీబజార్ దగ్గర బయలుదేరిన వ్యాను, తేహ్రీ బస్టాండ్ దగ్గర మలుపు తిరిగి సువాఖోలీ ఏరియాలో వెళుతోంది. కొత్త ప్రాంతం, కొత్త పరిసరాలు, కొత్త మనుషులు, తన పరిస్థితి తనకే విచిత్రంగా వుంది నిశాంతకు. అకస్మాత్తుగా సిద్దార్ధ జ్ఞాపకానికొచ్చాడు. అతని ముఖం కళ్ళముందు కదలాడింది. జైలులాంటి ప్రదేశంలో, పెంచబడుతున్న అతను, అమాయకంగా బఫూన్ లా వుంటాడనుకుంది. అందుకు విరుద్ధంగా వున్నాడతను. ముఖంలో చురుకుదనం, కళ్ళల్లో వాడిదనం, పెదిమల మెరుపుదనం, నల్లటి మీసకట్టు, విశాలమైన నుదురు. వాంటెడ్ గానే తను లిఫ్ట్ అడిగింది. అతని మనస్తత్వాన్ని తెలుసుకోడానికి. నిశాంత వేసిన మొదటి ఎత్తుగడ అది. అతని కళ్ళు, తనని చూడగానే మెరిశాయి. అంటే, అతనిని తను ఆకర్షించిందా? టాక్సీ డ్రైవర్ తో, ఆ జంక్షన్ లో అంత తగువు పడినట్టుగా, డ్రామాను క్రియేట్ చేసింది. అతన్ని అక్కడ అయిదు నిమిషాలసేపు ఆపడానికే... పూర్ టాక్సీ డ్రైవర్ అదంతా నిజమేననుకున్నాడు. తనలో తను నవ్వుకుంది నిశాంత. అతను, తనకి కారులో లిఫ్టు యిచ్చి వుంటే, ఈపాటికి అతను తన రూమ్ లో వుండేవాడు. చాలా కాన్ఫిడెంట్ గా అనుకుంది. చేతి వాచీవైపు చూసుకుంది నిశాంత. సరిగ్గా నాలుగు పదిహేను నిమిషాలైంది. మారుతీ వ్యాన్, ఖద్దుకల్ ఏరియాలో, మెయిన్ రోడ్ మీద పరుగెడుతోంది.
   * * * *
 సరిగ్గా అదే సమయంలో- ఢిల్లీ రైల్వేస్టేషన్ సమీపంలో వున్న ఓ ఎస్.టి.డి. బూత్ దగ్గర టాక్సీ ఆగింది. ఆ టాక్సీ నిశాంతను ముస్సోరీలో డ్రాప్ చేసి వచ్చిన టాక్సీ. ఆ టాక్సీలోంచి దిగాడు డ్రైవర్. ఎస్.టి.డి. బూత్ లోకి ప్రవేశించి, టెలిఫోన్ రిసీవర్ అందుకుని, బొంబాయికి ఫోన్ చేశాడు. రెండు క్షణాల్లో దేశ్ ముఖ్ లైన్లోకొచ్చాడు. "గుడ్ ఈవెనింగ్ సర్..." అని జరిగిందంతా చెప్పాడు డ్రైవర్ రమేష్.
   * * * *
 అప్పటికి అరగంట గడిచింది. తారు రోడ్ మీంచి మారుతీ వ్యాన్ మట్టిరోడ్డు మీదకొచ్చింది. ముస్సోరీకి నలభై అయిదు కిలోమీటర్ల దూరంలో, వెయ్యి అడుగుల ఎత్తులో వున్న కొండమీద వుంది శూర్ కండా దేవి దేవాలయం. ఆ ప్రాంతాన్ని ఖద్దుకల్ ప్రాంతం అంటారు. ఆ దేవాలయానికి వెళ్ళాలంటే మూడు కిలోమీటర్లు నడిచివెళ్ళాలి. ముస్సోరీలో అతి ఎత్తయిన ఆ కొండ మీద దేవాలయ ప్రాంగణంలోనుంచుంటే, రెండువందల మైళ్ళ పొడవున్న హిమాలయాల సౌందర్యం అద్భుతంగా కన్పిస్తుంది. ఎండలోనూ, వెన్నెల్లోనూ, వెండి వడ్డాణంలా మెరిసే హిమాలయాల్ని చూడడానికి, ప్రత్యేకంగా ఆ కొండెక్కుతారు. అదే కాకుండా అక్కడ శివుని విగ్రహం పూర్తిగా వుండదు. శివుని శిరస్సుని మాత్రమే భక్తులు పూజించడం అక్కడి విశేషం. అక్కడికెళ్ళి పూజలు జరిపించి, రెస్టారెంటు కొచ్చింది. గన్ హిల్ ప్రదేశంలో వుంది నిశాంత రెస్టారెంట్. వ్యాన్ లోంచి దిగిన నిశాంత, ఆ రెస్టారెంటుకున్న బోర్డ్ వైపు చూస్తూ, క్షణకాలం నోట మాట రాకుండా నిల్చుండిపోయింది.

 streelaku e maatram rakshana laeni ee samaajamlo oka stree negguku ravalante alaage cheyalemo...? anta sthayiryaanni, dhairyanni pradarsinchina aa ammayiki e trining vundi? e shikshanalo aame raatu delindi? ademi ledu. mari? enduko siddhaardhaku teleekundaane nisaanta athani aalochanallo chotu chesukundi. sarigga daanne aasinchi, anta godava chesindi nisaanta. athani drushtilo padaalane anta hangama kaavaalani criate chesindi.
   * * * *
 mussoriloni hotal ronok, speshal suutloe sophameeda koorchundi nisaanta. edurugaa nunchunnaadu swaroop. "vaaram rojulapatu meery speshal suutloe vuntaaru medam! tarvaata kurli ariyaalo, seperate bangalaanu erpaatu chestunnam kaddukh loo basa arders meraku, oka restaarentunu konadam jarigindi aa restarentu paeru... nisaanta restarentu." "nisaanta restarenta...?" aascharyamtho kanubomalegaresindi nisaanta. "ee pathakamlo eppudu, ekkada, yem cheyalo nenu cheppanu neekem cheyyaalo, neeku teliyakundaane annee jarigipotayi. nuvvem cheyyaalo nirnayinchukovalsim nuvve" desh mukh maatalu gurtukochayi aameku. desh mukh par fectu flaning ni manasulone mecchukundi nisaanta. "saayantram sarigga naalugu gantalaku mee kosam vyaan vastundi medam" maramanishila cheppesi, venakki tirigaadu swaroop. "mister swaroop! mussorilo yang pales meeku telusa?" "saarii medam! teleedu" munduku adugesinavadalla okkasari venakki talatippi, aame mukhamloki chustuu cheppaadu swaroop. "meeru restarentulo panichestuntara?" mallee adigindi nisaanta. "naakochina in structions prakaaram, mimmalni mussorilo receve chesukovadam meeku vasati soukaryam chudadam, restaarentunu meekappaginchadam adhe naa respans bility..." "tarvaata meerekkaduntaaru?" "saarii medam! cheppakudadu" takkuna cheppesi aa room lonchi bayatakellipoyadu swaroop. desh mukh systamatic planing ki, swaroopa oka egjampul matrame. swaroop gaa tananu taanu parichayam chesukunna aa vyakti asalu paeru swaroop kaadu. aa vishayam nisaantaku teleedu. sarigga madhyaahnam naalugu gantalu. hotal suutloonchi bayatakochi maarutii vyaan ekkindi nisaanta. kulribazar daggara bayaluderina vyaanu, tehri bustand daggara malupu tirigi suvakholi ariyaalo velutondi. kotta praantam, kotta parisaraalu, kotta manushulu, tana paristhiti tanake vichitramgaa vundi nisaantaku. akasmaattugaa siddaardha ghnaapakaanikochaadu. athani mukham kallamundu kadalaadindi. jailulanti pradesamlo, penchabadutunna atanu, amaayakamgaa bafoon laa vuntaadanukundi. anduku viruddhamgaa vunnaadatanu. mukhamlo churukudanam, kallallo vaadidanam, pedimala merupudanam, nallati meesakattu, visaalamaina nuduru. wanted gaane tanu lift adigindi. athani manastatvaanni telusukodaaniki. nisaanta vesina modati ettugada adhi. athani kallu, tanani chudagaane merisai. ante, atanini tanu aakarshinchindaa? taxi driver thoo, aa junkshan loo anta taguvu padinattugaa, draamaanu criate chesindi. atanni akkada ayidu nimishaalasepu aapadaanike... pur taxi driver adanta nijamenanukunnadu. tanalo tanu navvukundi nisaanta. atanu, tanaki kaarulo liftu yichi vunte, eepaatiki atanu tana room loo vundevaadu. chala confident gaa anukundi. cheti vaacheevaipu chusukundi nisaanta. sarigga naalugu padihenu nimishaalaindi. maarutii vyaan, khaddukal ariyaalo, main rod meeda parugedutondi.
   * * * *
 sarigga adhe samayamlo- dhilli railvestation sameepamlo vunna oo es.ti.di. booth daggara taxi aagindi. aa taxi nisaantanu mussorilo drap chesi vachina taxi. aa taxilonchi digaadu driver. es.ti.di. booth loki pravesinchi, telifon recever andukuni, bombaiki fon cheshaadu. rendu kshanaallo desh mukh lainlokochadu. "gud eevening sar..." ani jarigindantaa cheppaadu driver ramesh.
   * * * *
 appatiki araganta gadichindi. taaru rod meenchi maarutii vyaan mattiroddu meedakochindi. mussoriki nalabhai ayidu kilometerla dooramlo, veyyi adugula ettulo vunna kondameeda vundi shur kanda devi devalayam. aa praantaanni khaddukal praantam antaaru. aa devalayaniki vellalante moodu kilometerlu nadichivellaali. mussorilo athi ettayina aa konda meeda devalaya praanganamloonunchunte, renduvandala mailla podavunna himalayala soundaryam adbhutamgaa kanpistundi. endaloonuu, vennelloonuu, vendi vaddanamla merise himalayalni chudadaniki, pratyekamgaa aa kondekkutaaru. adhe kakunda akkada shivuni vigraham puurtigaa vundadu. shivuni shirassuni matrame bhaktulu poojinchadam akkadi visesham. akkadikelli poojalu jaripinchi, restarentu kochindi. gan hill pradesamlo vundi nisaanta restarent. vyaan lonchi digina nisaanta, aa restarentukunna bord vaipu chustuu, kshanakaalam nota maata rakunda nilchundipoyindi.